Държавен вестник, бр. 16, 2015 г., стр. 15

БРОЙ  16	
Д Ъ Р Ж А В Е Н  В Е С Т Н И К 	
СТР.  15  
ПОСТАНОВЛЕНИЕ № 37
ОТ 23 ФЕВРУАРИ 2015 Г.
за определяне на реда и условията за изпълне­
ние на Оперативна програма за храни и/или 
основно материално подпомагане от Фонда за 
европейско подпомагане на най-нуждаещите 
се лица в България за периода 2014 – 2020 г.
МИНИСТЕРСКИЯТ СЪВЕТ
П О С Т А Н О В И :
Г л а в а  п ъ р в а
ОБЩИ ПОЛОЖЕНИЯ
Чл. 1. (1) Безвъзмездната финансова помощ 
по Оперативна програма за храни и/или ос­
новно материално подпомагане от Фонда за 
европейско подпомагане на най-нуждаещите 
се лица в България се предоставя и разходва 
за реализиране на операциите, предвидени 
в програмата, и при условията, определени 
в нея, в съответствие с Регламент № 223 
на Европейския парламент и на Съвета от 
11 март 2014 г. относно Фонда за европейско 
подпомагане на най-нуждаещите се лица, 
наричан по-нататък „Фонда“.
(2) Безвъзмездната финансова помощ се 
предоставя и разходва в съответствие с принци­
пите на добро финансово управление, публич­
ност и прозрачност, определени в Регламент 
(ЕС, ЕВРАТОМ) № 966/2012 на Европейския 
парламент и на Съвета от 25.10.2012 г. относно 
финансовите правила, приложими за общия 
бюджет на Съюза, и за отмяна на Регламент 
(ЕО, ЕВРАТОМ) № 1605/2002 на Съвета (ОВ, 
L 298 от 26.10.2012 г.), наричан по-нататък 
„Регламент (ЕС, ЕВРАТОМ) № 966/2012“.
(3) Предоставянето на безвъзмездна фи­
нансова помощ не може да има за цел или за 
резултат реализирането на печалба. 
(4) При предоставянето на безвъзмездна 
финансова помощ и при нейното разходване 
не се допуска конфликт на интереси по сми­
съла на чл. 57 от Регламент (ЕС, ЕВРАТОМ) 
966/2012.
(5) При кандидатстването, предоставянето и 
отчитането на безвъзмездна финансова помощ 
Управляващият орган не може да изисква от 
кандидатите/бенефициентите предоставяне на 
информация и документи, които са налични 
при него или при друг първичен администратор 
на данни, а ги осигурява служебно. Управля­
ващият орган изисква наново предоставянето 
на документи, чиято валидност е изтекла. 
(6) При кандидатстването, предоставянето 
и отчитането на безвъзмездната финансова 
помощ по електронен път се спазват изисква­
нията на Закона за електронното управление.
Чл. 2. Безвъзмездната финансова помощ 
не може да бъде предоставяна за реализиране 
на една и съща операция, която едновременно 
се финансира с публични средства по друг 
проект, програма или процедура. 
Чл. 3. Безвъзмездната финансова помощ 
се предоставя за изпълнение на утвърдени 
операции в съответствие с описанието в опе­
ративната програма. 
Чл. 4. (1) Безвъзмездна финансова помощ 
се предоставя въз основа на:
1. писмен договор, сключен между ръко­
водителя на Управляващия орган или упъл­
номощено от него лице и партньорската/
партньорските организации;
2. заповед на ръководителя на Управлява­
щия орган или упълномощено от него лице в 
случаите, в които бенефициентът и Управлява­
щият орган са в една и съща администрация.
(2) Безвъзмездна финансова помощ се 
предоставя след извършване на проверка от 
Управляващия орган за съответствие с ус­
ловието на чл. 2, когато това е приложимо.
(3) Ръководителят на Управляващия орган 
или упълномощено от него лице сключва 
договора/издава заповедта по ал. 1 в срок 
до 10 работни дни от влизането в сила на 
решението за предоставяне на безвъзмездна 
финансова помощ.
(4) Когато по обективни причини срокът 
по ал. 3 не може да бъде спазен, по искане на 
одобрения кандидат този срок може да бъде 
удължен на 30 работни дни.
(5) Изменение на договора за безвъзмездна 
финансова помощ се извършва по взаимно 
съгласие на страните чрез сключване на 
анекс, а на заповедта за предоставяне на 
безвъзмездна финансова помощ – със заповед 
за изменението є.
(6) В договора или в заповедта за предос­
тавяне на безвъзмездна финансова помощ 
могат да се предвидят обстоятелства, при 
промяната на които бенефициентът, парт­
ньорската организация/партньорските ор­
ганизации уведомяват Управляващия орган, 
без да е необходимо изменение на договора, 
съответно на заповедта.
Чл. 5. (1) Комуникацията по електронен 
път между кандидатите и Управляващия орган 
във връзка с предоставянето на безвъзмездна 
финансова помощ се осъществява посредством 
Информационната система за управление и 
наблюдение „ИСУН 2020“.
(2) Условията и редът за подаване на за­
явления за финансиране и тяхната оценка по 
електронен път чрез системата по ал. 1 се 
определят с указания на заместник минис­
тър-председателя по европейските фондове и 
икономическата политика.
(3) При подаване на заявления за финан­
сиране по електронен път документите и 
приложенията към тях, за които не е осигу­
рена техническа възможност за подаване по